stanford-oval/wikipedia huggingface dataset:
Kaj Nyström

Kaj Nyström vuonna 1964.
Kaj Eric Gunnar Nyström (12. huhtikuuta 1923 Helsinki – 19. kesäkuuta 2010) oli suomalainen arkkitehti. Hän oli naimisissa tekstiilitaiteilija Marjatta Metsovaaran kanssa vuosina 1948–1965.
Nyström valmistui diplomiarkkitehdiksi vuonna 1953 ja johti omaa arkkitehtitoimistoaan vuodesta 1955. Hän työskenteli myös Suomen Matto Oy:n toimitusjohtajana vuodesta 1959.
Kaj Lindström

Kaj Lindström Kimi Räikkösen kartanlukijana Walesin rallissa 2010.
Kaj Lindström (s. 31. heinäkuuta 1969) on suomalainen kartanlukija. Lindström on osallistunut 110 rallin MM-sarjan kilpailuun, josta ensimmäinen oli Suomen ralli 1996 ja viimeinen Walesin ralli 2017.
Hän on toiminut kartanlukijana vuodesta 1996 lähtien Tapio Laukkasen, Tommi Mäkisen, Kristian Sohlbergin ja Kimi Räikkösen kanssa. Hän on ollut voittamassa yhtä rallia Tommi Mäkisen kanssa Monte Carlossa vuonna 2002 ja ollut lisäksi palkintopallilla kaikkiaan viisi kertaa.[lähde? ]
Lindström aloitti Mäkisen kartanlukijana vuonna 2001 Risto Mannisenmäen loukattua selkänsä ulosajossa.
Lindström on toiminut Toyota Gazoo Racingin urheilutoimenjohtajana vuodesta 2018 lähtien.
Käännös suomeksi
Jukka Takalo

| Jukka Takalo |
| --- | --- |
 Takalo ilmakitaransoiton MM-kisoissa 2013.
Henkilötiedot
Syntynyt: 20. kesäkuuta 1967 (ikä 57)
Ammatti:  muusikko
Muusikko
Aktiivisena:  1984–
Tyylilajit:  suomirock popmusiikki
Soittimet:  kitara laulu bassokitara
Yhtyeet:  Aknestik (1984–2002) Jukka Takalo (2002–)
Levy-yhtiöt:  Poko Rekords (2003–2008) Sound Of Finland (2010–2018) Valassaaret 2018-
  [ Muokkaa Wikidatassa ] [ ohje ]  
Jukka Mikael Takalo (s. 20. kesäkuuta 1967) on suomalainen muusikko, laulaja-lauluntekijä ja videotaiteilija. Hän oli vuosina 1984–2002 toimineen suomirockyhtye Aknestikin laulaja ja keulakuva.
Ura

Takalo aloitti musiikkiuransa 1970-lukulaisen Holotnaja Pravda -lauluyhtyeen sanoittajana.
Takalo siirtyi sooloartistiksi Aknestik-yhtyeen lopetettua vuosituhannen vaihteen jälkeen. Takalon soolouran esikoissingle Ei ikinä naimisiin julkaistiin vuonna 2003. Kappale Taistelevat metsot soi Vares – yksityisetsivä -elokuvassa.. Takalon ensimmäinen sooloalbumi, artistin omalla nimellä kulkenut Jukka Takalo, julkaistiin 17. elokuuta 2005.. Takalon seuraava soolojulkaisu oli vuonna 2011 Vastarannan laulut. Takalon kolmas studioalbumi on vuonna 2012 julkaisu Kahden hengen disko. Jukka Takalo ja Maakinen Mysteeri Trio julkaisi vuonna 2013 kuplettilevyn. Takalo ja Soiva Siili julkaisivat vuonna 2014 Vastarannan Siili-levyn, joka oli Emma-ehdokkaana vuoden lastenalbumi-sarjassa 2015. Vuonna 2016 ilmestyi albumi Suomen kuningas. Takalo on tehnyt protestilauluja, ja vuonna 2018 ilmestyi single "Tää menee tunteisiin". Vuonna 2018 ilmestyi albumi Vaarojen laulut.
Takalon kappale ”Jokainen on vähän homo” on saavuttanut huomiota sosiaalisessa mediassa: sitä on katsottu YouTubesta yli miljoona kertaa. Kappale on käännetty myös venäjäksi. Vuonna 2014 oululainen seurakunta kielsi sen esittämisen seurakuntasalissa.
Muusikonuransa ohella Takalo on kirjoittanut yhdessä toimittaja Pasi Kostiaisen kanssa musiikkiaiheisen teoksen Sinä olet tähti – matkaopas poptähteyteen, joka julkaistiin vuonna 2004. Jokainen on vähän homo -laulukirja ilmestyi vuonna 2014. Esikoisromaani Kuoleman nimi on Saab 96 ilmestyi 2018.
Takalo on Ilmakitaransoiton MM-kisojen perustaja ja synnyinkylänsä Martinniemen  Kurtinhaudan suojelemisen puolestapuhuja. Takalo on ollut perustamassa musiikivideofestivaaleja Ouluun. Takalo on ideoinut Yksinäisten illat -formaatin ja isännöinyt sitä. Hän on tehnyt lastenmusiikkia Vastarannan siili- ryhmässä.
Takalo on tehnyt kappaleita myös muille artisteille, kuten Pate Mustajärvelle. Takalo on kuvannut Lissut-duon Pissikset-videon. Kaarle Viikatteen kanssa Takalo on tehnyt neljä yhteistä iltamakiertuetta. Mikko Alatalon kanssa Takalo on pitänyt yhteislaulutapahtumia. Hän on tehnyt myös duo-keikkoja stand up -koomikko Matti Patrosen kanssa. Takalon Vaarojen laulut -levyllä esiintyy myös Anna Itkonen.
Takalo esiintyi Aknestikin kitaristin Kai Latvalehdon elämästä kertovassa Laulu koti-ikävästä -elokuvassa vuonna 2013.
Takalo on vuodesta 2018 julkaissut omakustanteena Valassaaret-merkillä omaa musiikkia, muun muassa Vaarojen laulut-albumin ja useita eri singlejä kuten Sääskimyrkkyä perseeseen ja Jäinen joki-yhtyeen kanssa pari biisiä
Palkinnot

Takalolle myönnettiin Pohjois-Pohjanmaan ja Kainuun taidepalkinto vuonna 2021. Hän sai ammattitaiteilijan puolivuotisen 9 000 euron apurahan 2014. Samana vuonna Hänelle myönnettiin Pakkala-kirjallisuuspalkinto. Hänet valittiin vuoden positiivisimmaksi oululaiseksi vuonna 2015.
Yksityiselämä

Aiemmin Takalo on asunut Helsingissä, josta muutti takaisin Haukiputaalle. Takalo on syntynyt Ruotsissa, käynyt lukion Haukiputaalla, ja hänellä on lapsia.
Diskografia > Aknestik

| --- | --- |
 Suomen pystykorvan kadonnut onni (1990, EP-levy)  Ojat on rajat (1991)  Syvät veet (1992, EP-levy)  Valassaaret (1993)  Onni (1994)  Säätiedotuksia merenkulkijoille (1996)  Hittejä, piisejä ja hittipiisejä (1997, kokoelmalevy)  Aallonmurtaja (1998)  Tulevaisuus on myöhemmin (1999)  Hitit – Suomirokkia ja suuria tunteita (2000, kokoelmalevy)  Vedenpaisumus (2001)  Aikakirjat DVD (2002, DVD-julkaisu)  Sata vuotta kaivossa – Aknestikin suurimmat hitit (2006, kokoelmalevy)  Unohtumattomat takapuolet 1 (1990–1996) (2011, kokoelmalevy) Jukka Takalon Maakinen Mysteeri Trio Maakinen Mysteeri Trio (2013) Soolojulkaisut Jukka Takalo (2005)  Homo EP (2010,  EP)  Vastarannan laulut (2011)  Kahden hengen disko (2012)  Omille mulkuille-EP (2013)  Suomen kuningas (2016)  Vaarojen laulut (2018)  Syntymättömien sielujen soulia -äänityksiä vuosilta 2013-17 (2023)  Jokivarsien laulut (2024) :  Soolosinglet Ei ikinä naimisiin (PSCD 204, 2003)  Yks Tarja / Riippumaton liitäjä (PSCD 238, 2004)  Jos annat kesän / Roska / Market (PSCD 258, 2005)  Taistelevat metsot / Kaikki vaikuttaa kaikkeen (rock-ola-mix) / (trip-ola-mix) (PSCD 261, 2006)  Martinniemi / Lakeuden loisto (PSCD 299, 2008)  Jeesukseksi ristille (SOFPR 010, 2010)  Vain sun rakkaus (2012)  Rantavahdin sadepäivät (2012)  Eurooppa (2013)  Kylä ja kaupunki (2016)  Jumala on antanut meille polttomoottorin (2016)  Tätäkö se elämä on? (2016)  Tää menee tunteisiin (2018)  Suomi / Kesäilta järvenrannalla (2018)  Kuin kekäleitä (2018)  Laulu näistä taloista (2018)  Tutkapari (2019)  Aurinko, peltikatto, villapaita ja olkapää feat. Matti Paatronen (2019)  Hajurako feat. Utriaisen Pera (2020)  Sääskimyrkkyä perseeseen (2020)  So so so feat. Matti Paatronen (2023)  Joki rakastaa jokaista soutajaa (2023) Jukka Takalo ja Jäinen Joki Juodaan Suomi nousuun (2021)  Missä mun mustikat on? (2022) Kirjallisuutta Pasi Kostiainen & Jukka Takalo: Sinä olet tähti – matkaopas poptähteyteen (Kustannusosakeyhtiö Teos, 2004)
Sooloyhtye Ex

Jukka Takalo: laulu, akustinen kitara, koskettimet
Maako Härönen: kitara (muut yhtyeet: Aknestik, Epilä,Russian Love, Cartoon tree, Luxury Spit, Popshop jne.)
Mika Moilanen: rummut (muut yhtyeet: Lunatics, Russian Love, Oiva jne.)
Harri ”Huuki” Huuhtanen: akustinen kitara ja stemmalaulu (muut yhtyeet: Cartoon Tree, Ben's Diapers)
Jari Kangaskorte: basso ja stemmalaulu (muut yhtyeet: Epilä, Cartoon Tree, Jadecroon)
Aiheesta muualla

Viralliset kotisivut
Poko Rekordsin artistisivu
Jukka Takalo Myspacessa (englanniksi)
Kari Virtanen

Kari Virtanen oli lokakuussa 2014 Suomen neljänneksi yleisin kutsumanimen ja sukunimen yhdistelmä. Tunnettuja Kari Virtasia:
Kari Virtanen, suomalainen puuseppä
Kari Virtanen, suomalainen jalkapallovalmentaja.
Spyro (pelisarja)

| Spyro |
| --- | --- |

Kehittäjä:  Insomniac Games (1998–2000) Digital Eclipse (2001–2003) Check Six Games (2002) Equinoxe (2002) Vicarious Visions (2004, 2011) Eurocom (2004) Amaze Entertainment (2005–2007) Krome Studios (2006–2007) The Mighty Troglodytes (2006–2008) Étranges Libellules (2008) n-Space (2012–2013) Beenox (2006–2007) Toys for Bob (2011–2013, 2018)
Julkaisija:  Sony Computer Entertainment (1998–2000) Universal Interactive Studios (1998–2003) JP Konami (2002–2004) Vivendi Universal Games (2004–2008) Sierra Entertainment (2005–2008) Activision (2008–2018) JP Square Enix (2012–2014)
Suunnittelija:  Mark Cerny Charles Zembillas Ted Price Alex Hastings Brian Hastings Craig Stitt
Lajityyppi:  tasohyppely toiminta
Ensijulkaisu:  Spyro the Dragon (1998)
Viimeisin julkaisu:  Spyro Reignited Trilogy (2018)
Aiheesta muualla
MobyGames
Lisää peliartikkeleitaVideopelien teemasivulla
Spyro on Insomniac Gamesin luoma pelisarja. Insomniac kehitti kolme ensimmäistä PlayStationille ilmestynyttä Spyro-peliä, minkä jälkeen peliyhtiö jätti pelisarjan keskittyäkseen luomaan ensimmäistä PlayStation 2:n sarjaansa Ratchet & Clankia. Ensimmäisiä Spyroja on kutsuttu PlayStationin parhaimmiksi tasohyppelypeleiksi Crash Bandicootin rinnalla ja ne ovat tehneet Insomniac Gamesista tunnetun, vaikka yhtiö olikin aikaisemmin kehittänyt ammuntapeli Disruptorin.
Spyro

Purppura lohikäärme Spyro on Insomniac Gamesin luomus, joka on seikkaillut useissa peleissä. Pienestä ulkonäöstään huolimatta Spyro on erittäin rohkea ja voimakastahtoinen. Lohikäärmepoikasen normaalihyökkäyksiin kuuluvat liekkien syökseminen ja puskeminen pienillä mutta terävillä sarvilla. Spyro osaa myös liitää lyhyitä matkoja siivillään ja myöhemmissä peleissä lohikäärme oppii useita muita kykyjä: Uimisen, sukeltamisen, kiipeämisen, leijumisen, veden, jään, kuplien ja sähkön syöksemisen, liukumisen, pääiskun, puolapyörinnän, siipisuojan, seinähypyn, tuplahypyn yms. Spyro on yleensä avulias ja puolustaa ystäviään, eikä ole vielä kertaakaan seikkailujensa aikana pelännyt mitään ja spyro onkin mahtava ystävä vailla vertaa. Pelien aikana Spyroa suojelee hänen uskollinen ystävänsä Sparx, sudenkorento, joka toimii samalla Spyron elämäpalkkina: Kun Spyro on vahingoittumaton, Sparx on hohtavan kultainen, sitten samean sininen, vihreä ja viimeisen iskun saatuaan Sparx karkaa eikä suojele Spyroa enää. Sparxin kuntoa voi pitää yllä sen syömillä perhosilla, joita saa esiin nitistämällä pitkin tasoja juoksentelevia pienikokoisia eläimiä, kuten lampaita ja kanoja, joskus myös vihollisia. Myöhemmissä peleissä joissakin kentissä on myös lasipulloja jonka sisällä on perhonen, Spyron täytyy vain rikkoa pullo saadakseen uuden elämän. Ensimmäisessä pelissä elämät mitataan hopeisilla lohikäärmepatsailla sekä vihollisilta saatavilla kristallikuulilla. Spyro A Hero’s Tail -pelissä on mahdollista ostaa Moneybagsin kaupasta Sparxille lisäelämä, jolloin Sparx on viimeisillä voimillaan punainen.
Ensimmäisessä pelissä Spyron ääninäyttelijänä toimi Carlos Alazraqui mutta sittemmin Tom Kenny on antanut äänensä hahmolle. Spyron ääninäyttelijöinä ovat toimineet myös Jess Harnell, Elijah Wood, Josh Keaton ja Matthew Mercer. Eijah Wood on ääninäyttelijä Spyron uudistetussa trilogiassa The Legend of Spyro: A New Beginning, The Legend of Spyro: The Eternal Night ja The Legend of Spyro: Dawn of the Dragon. Josh Keaton on Spyron ääni sarjan spin-off-pelissä Skylanders: Spyro’s Adventure ja Skylanders: Giants. Suomeksi dubatussa pelissä Spyron ääninäyttelijöinä ovat toimineet Samuel Harjanne, Antti L. J. Pääkkönen ja Joonathan Kettunen. Maailmalla suosiota saanut alkuperäisen Spyro-trilogian musiikki on  The Police -yhtyeen rumpalin, Stewart Copelandin tekemää.
The Legend of Spyro -pelisarja

The Legend of Spyro on Activisionin ja Sierra Entertainmentin julkaisema sekä Entranges Libelluesin kehittämä Spyro-trilogia. Myös pelin tarinankerronta ja grafiikka eroaa merkityksellisesti edellisiin Spyro-peleihin. Trilogian ensimmäinen osa The Legend of Spyro: A New Beginning julkaistiin vuonna 2006. Viimeinen osa The Legend of Spyro: Dawn of the Dragon on ensimmäinen Spyro-peli, joka on dubattu täysin suomenkieliseksi.
Skylanders-pelisarja

Skylanders on uusi Spyro-sarja. Sen ensimmäinen peli Skylanders: Spyro’s Adventure julkaistiin lokakuussa 2011.
Pelit > Alkuperäinen sarja

Spyro the Dragon (1998)
Spyro 2: Gateway to Glimmer (1999)
Spyro: Year of the Dragon (2000)
Spyro: Season of Ice (2001)
Spyro 2: Season of Flame (2002)
Spyro: Enter the Dragonfly (2002)
Spyro: Adventure (2003)
Spyro: Fusion (2004)
Spyro: A Hero’s Tail (2004)
Spyro: Shadow Legacy (2005)
Pelit > The Legend of Spyro -roolipelisarja

The Legend of Spyro: A New Beginning (2006)
The Legend of Spyro: The Eternal Night (2007)
The Legend of Spyro: Dawn of the Dragon (2008)
Pelit > Skylanders

Skylanders: Spyro’s Adventure (2011)
Skylanders: Spyro’s Universe (2011)
Skylanders: Giants (2012)
Skylanders: Cloud Patrol (2012)
Skylanders: Lost Islands (2012)
Skylanders: Battlegrounds (2012)
Skylanders: Swap Force (2013)
Skylanders: Trap Team (2014)
Skylanders: SuperChargers (2015)
Skylanders: Imaginators (2016)
Skylanders: Ring of Heroes (2018)
Pelit > Pelikokoelmat

Spyro Reignited Trilogy (2018)
The Legend of Spyro -elokuva (keskeytetty)

25. lokakuuta 2007 ilmoitettiin, että The Animation Picture Company on ostanut oikeudet elokuvalle Spyro the Dragon. Alun perin elokuvan piti saada ensi-iltansa joulukuussa 2009, mitä ei kuitenkaan tapahtunut. Huhtikuussa 2010 ilmoitettiin Activisionin keskeyttäneen elokuvan tuotannon. Elokuvan olisi ohjannut Mark A. Z. Dippé.
Aiheesta muualla

Pelisarja MobyGamesissä (englanniksi)
Activisionin Spyro-sivusto (Arkistoitu – Internet Archive) (englanniksi)
Kaş

| Kaş |
| --- | --- |

 Kaşin sijainti.
 Kaş
 Koordinaatit: 36°11′59″N, 29°38′25″E 
Valtio:  Turkki
Alue:  Välimeren alue
Maakunta:  Antalya
Pinta-ala:  
 – Kokonaispinta-ala:  2 231 km²
Väkiluku:  8 000
Aikavyöhyke:  UTC+2
 – Kesäaika:  UTC+3
 
 www.kas.bel.tr 
Infobox OKVirheellinen NIMI-arvo: 
Kaş on satamakaupunki Välimeren rannalla Antalyan maakunnassa Turkissa. Kaupungista on matkaa Antalyaan noin 200 kilometriä. Asukkaita kaupungissa on noin 8 000.
Kaupunki perustettiin antiikin Lyykiaan, ja lyykian kielellä se tunnettiin nimellä Habesos. Myöhemmin kreikkalaiset nimittivät kaupunkia nimellä Andiphellos. Aikaisemmin kaupunki oli pieni kalastajakylä, mutta nykyisin siellä on massaturismia.
Kaupungin nähtävyyksiä ovat esimerkiksi vanha kaupunginmuuri, hautakammiot ja hellenistiseltä ajalta peräisin oleva amfiteatteri. Läheltä Kaşia löydettiin vuonna 1982 myöhäispronssikautinen laivanhylky. Hylyllä on suoritettu vuosina 1984–1994 kaivauksia.
Muutaman kilometrin päässä Kaşista merellepäin sijaitsee Kreikalle kuuluva pieni Kastelórizon (turk. Meis) saari, jonne pääsee laivalla Kaşista.
Kaşin ystävyyskaupunki on ollut 13. heinäkuuta 2002 lähtien Brühl Saksassa.
Aiheesta muualla

Kuvia tai muita tiedostoja aiheesta Kaş Wikimedia Commonsissa
Kaupungin kotisivut (turkiksi)
Kaşin pääkatu, jonka varrella perinteisiä kreikkalaisia taloja.
Kari Värri

Kari Värri on suomalainen kosketinsoittaja. Värrin ura alkoi 1970-luvun alussa Oulussa. Kosketinsoitinten lisäksi Värri toimi mielellään myös laulusolistina. Värrin uran ensimmäiset oululaiset bändit olivat Remulus ja Cutler Fuzz, jotka saavuttivat lähinnä maakunnallista huomiota.[lähde? ]
Kari Värri osallistui vuonna 1975 Rockmuusikoiden ja Jussi Raittisen organisoimaan Rock-laulun Sm-kilpailuun, josta saavutuksena oli 2. sija. Sen siivittämänä Värri uskaltautui ammattimuusikon uralle. Ensimmäinen ammattibändi oli Rocket, jossa soittivat Värrin lisäksi, mm. Arto Piispanen, Raimo Raappana ja Hannu Karjalainen.
Ammattimuusikon uralta löytyvät orkesterikiinnitykset muun muassa Jamppa Tuomisen Zamboo-yhtye, Satu Pitkäahon vuoden viihdyttäjä-orkesteri sekä Sunshine.[lähde? ] Bamperos-yhtyeen kanssa Värri teki v. 1986 LP:n ja esiintyi satunnaisesti yhtyeen kanssa. Kari Värri kiinnitettiin oululaiseen Ässät-orkesteriin vuonna 2009. Hän on tehnyt mittavan uran yli sadan artistin säestäjänä.
Karhut

| Karhut |
| --- | --- |

Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Alaluokka::  Theria
Osaluokka::  Istukkanisäkkäät Eutheria
Lahko::  Petoeläimet Carnivora
Alalahko::  Caniformia
Heimo::  Karhut Ursidae  Fischer de Waldheim, 1817
Suvut
 Ailuropoda  Helarctos  Melursus  Tremarctos  Ursus 
Katso myös
   Karhut Wikispeciesissä   Karhut Commonsissa 
Infobox OKNimi-testi OK: 
Karhut (Ursidae) on petoeläinten lahkoon kuuluva nisäkäsheimo. Karhujen kehitys alkoi koiraeläintä, näätää tai matalaa ilvestä muistuttaneesta Ursavuksesta, joka eli noin 20–10 miljoonaa vuotta sitten. Ursus etruscus kehittyi ennen suuria jääkausia. Luolakarhu eli viime jääkaudella. Nykyinen karhu kehittyi noin 70 000 vuotta sitten, ja levisi Amerikkaan 70 000–40 000 vuotta sitten.
Luokittelu

Huulikarhut (Melursus )
Huulikarhu (Melursus ursinus )
Melursus ursinus ursinus
Melursus ursinus inornatus
Isopandat (Ailuropoda )
Isopanda (Ailuropoda melanoleuca)
†Ailuropoda minor
Karhut (Ursus )
Jääkarhu (Ursus maritimus )
†Ursus maritimus tyrannus
Karhu eli ruskeakarhu (Ursus arctos )
Ursus arctos arctos
Ursus arctos alascensis
Ursus arctos beringianus
Ursus arctos californicus
Ursus arctos collaris
†Atlaskarhu (Ursus arctos crowtheri)
Ursus arctos dalli
Ursus arctos gyas
Harmaakarhu (Ursus arctos horribilis)
Ursus arctos isabellinus
Ursus arctos lasiotus
Kodiakinkarhu (Ursus arctos middendorffi)
†Meksikonkarhu (Ursus arctos nelsoni)
Ursus arctos pruinosus
Ursus arctos sitkensis
Ursus arctos stikeenensis
Syyriankarhu (Ursus arctos syriacus)
Kauluskarhu eli sepelkarhu (Ursus thibetanus )
Ursus thibetanus thibetanus
Ursus thibetanus formosanus
Ursus thibetanus gedrosianus
Ursus thibetanus japonicus
Ursus thibetanus laniger
Ursus thibetanus mupinensis
Ursus thibetanus ussuricus
Mustakarhu (Ursus americanus)
†Ursus minimus
†Ursus etruscus
†Luolakarhu (Ursus spelaeus)
Pikkukarhut (Helarctos )
Malajikarhu eli pikkukarhu (Helarctos malayanus)
Silmälasikarhut (Tremarctos )
Silmälasikarhu (Tremarctos ornatus)
†Tremarctos floridanus
†Tylppäkuonokarhut (Arctodus )
†Arctodus simus
†Arctodus pristinus
†Arctotherium
†Arctotherium brasilense
†Arctotherium latidens
†Kolponomos
†Kolponomos clallamensis
†Kolponomos newportensis
Aiheesta muualla

Karhuseura
Tietoa karhuista ja puolikarhuista (Arkistoitu – Internet Archive)
BearDen.org (englanniksi)
Kašinin piiri

Kašinin piiri Tverin alueen kartalla.
Kašinin piiri (ven. Ка́шинский райо́н, Kašinski raion) on paikallinen itsehallintoalue Tverin alueen kaakkoisosassa Venäjällä. Vuonna 1929 perustetun piirin pinta-ala on 1 972 neliökilometriä. Asukkaita on 26 800 henkeä (vuonna 2009).
Piirin hallinnollinen keskus on Kašinin kaupunki. Lisäksi siihen kuuluu 11 maalaiskuntaa:
Barykovo (ven. Барыково)
Bulatovo (ven. Булатово)
Davydovo (ven. Давыдово)
Farafonovka (ven. Фарафоновка)
Karabuzino (ven. Карабузино)
Pestrikovo (ven. Пестриково)
Pisjakovka (ven. Письяковка)
Šepeli (ven. Шепели)
Slavkovo (ven. Славково)
Unitsy (ven. Уницы)
Verhnjaja Troitsa (ven. Верхняя Троица)
Piirin kautta kulkee Moskovan, Sonkovon ja Pietarin välinen rautatie. Maatalous on keskittynyt pellavan viljelyyn. Kašinin kaupunki oli keskiajalla itsenäisen ruhtinaskunnan keskus. Nykyään siellä on mm. elintarviketeollisuutta ja kylpylä.
Aiheesta muualla

Kašinin kaupungin ja piirin sivusto (venäjäksi)
Kašinin piiri Tverin alue -tietosanakirjassa[vanhentunut linkki] (venäjäksi)
Andreapol • Bežetsk • Belyi • Bologoje • Firovo • Kalinin • Kaljazin • Kašin • Kesova Gora • Kimry • Kimry • Konakovo • Krasnyi Holm • Kuvšinovo • Lesnoje • Lihoslavl • Maksatiha • Molokovo • Nelidovo • Olenino • Seližarovo • Ostaškov • Peno • Rameški • Ržev • Ržev • Sandovo • Sonkovo • Spirovo • Staritsa • Toropets • Udomlja • Toržok • Toržok • Tver • Vesjegonsk • Vyšni Volotšok • Vyšni Volotšok  • Zapadnaja Dvina • Žarkovski • Zubtsov
Kansainvälinen vammaisten päivä

Kansainvälistä vammaisten päivää vietetään 3. joulukuuta ja sitä on vietetty vuodesta 1992, jolloin YK julisti päivän vammaisten päiväksi. Päivän tarkoituksena on tehdä yhteiskunnasta esteettömämpi. Lisäksi päivän tarkoituksena on parantaa ihmisten suhtautumista vammaisiin sekä vähentää syrjintää. Päivänä halutaan myös muistaa, että vammaiset voivat elää samankaltaista normaalia elämää kuin muutkin ihmiset.
YK yleissopimus vammaisten oikeuksista hyväksyttiin vuonna 2006 ja astui Suomessa voimaan 2016. Sopimuksessa korostetaan vammaisten oikeuksia yhteiskunnassa ja tasa-arvoa. Kansainvälinen vammaistenpäivä siis korostaa vammaisten tasa-arvoa sekä yhdenvertaisuutta.
Kalevi Ruokosuo

Lauri Kalevi Ruokosuo (1. kesäkuuta 1929 Hausjärvi – 14. tammikuuta 2019 Espoo) oli suomalainen arkkitehti. Arkkitehdiksi hän valmistui Teknillisestä korkeakoulusta 1958. Myöhemmin Ruokosuo vaikutti muun muassa Suomen Teknisen Seuran valtuustossa, Suomen Arkkitehtiliiton hallituksessa ja valtuustossa sekä Suomen Konsulttitoimistojen Liiton hallituksessa. Opiskelun ohessa Ruokosuo työskenteli muun muassa Alvar Aallon sekä Aili ja Niilo Pulkan arkkitehtitoimistoissa ja jatkoi valmistuttuaan ensin Einari Teräsvirran ja sitten Esko Mäkelän toimistossa. Oma arkkitehtitoimiston hän perusti 1961. Ruokosuo myi toimistonsa 1989 mutta jatkoi sen palveluksessa vielä muutaman vuoden. Hän sai päättää työuransa johtamalla Helsinki-Vantaan lentoaseman kotimaan terminaalin suunnittelua 1992–1993. Ympyrä sulkeutui: hän oli tehnyt myös diplomityönsä Helsingin lentoasemasta. Ruokosuo tunnettiin hyvänä asuntosuunnittelijana. Toimisto suunnitteli myös teollisuus- ja liikerakennuksia, kouluja ja päiväkoteja.
Järnätjärvi

| Järnätjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Joutsa, Jyväskylä
Koordinaatit:  61°58′14″N, 25°58′55″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Ristiselän alue (14.23)
Laskujoki:  Haapajoki Päijänteeseen 
Järvinumero:  14.237.1.001
Mittaustietoja
Pinnankorkeus:  82,8 m  
Pituus:  1 km  
Leveys:  250 m  
Rantaviiva:  3,108 km  
Pinta-ala:  16,329 ha  
Saaria:  ei saaria 
 fiJärnätjärvi 
Järnätjärvi  on Keski-Suomessa Joutsassa ja Jyväskylässä Humalapohjan kylän lähellä sijaitseva järvi.
Maantietoa

Järven pinta-ala on 16,3 hehtaaria, se on 1,0 kilometriä pitkä ja 250 metriä leveä. Järvellä ei ole kartan mukaan saaria.  Sen rantaviivan pituus on 3,1 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Ristiselän alueella (14.23), jonka Haapajoen valuma-alueeseen (14.237) se kuuluu. Järven vedenpinnan korkeus on 82,8 metriä mpy.
Kansainvälinen yksityisoikeus

Oikeuden vaaka
Oikeusjärjestys
Julkisoikeus
Valtiosääntöoikeus
Hallinto-oikeus
Finanssioikeus
Rikosoikeus
Prosessioikeus
Eurooppaoikeus
Kansainvälinen oikeus
Yksityisoikeus
Henkilöoikeus
Varallisuusoikeus
Perhe- ja jäämistöoikeus
Työoikeus
Kauppaoikeus
Ympäristöoikeus
Urheiluoikeus
Lääkintä- ja bio-oikeus
Kansainvälinen yksityisoikeus
Oikeuden yleistieteet
Oikeusteoria
Oikeushistoria
Oikeussosiologia
Oikeustaloustiede
Oikeuden ja sukupuolen tutkimus
Oikeusinformatiikka
Kansainvälisen yksityisoikeuden keskeisiä kysymyksiä on selvittää, minkä maan lainsäädäntöä sovelletaan kansainvälisiin oikeussuhteisiin. Esimerkiksi Helsingin yliopistossa keskitytään kansainväliseen taloudelliseen kanssakäymiseen ja lainvalintakysymyksiin sopimussuhteissa.
Kansainvälistymisen ja globalisaation myötä kansainvälisen yksityisoikeuden merkitys on kasvanut entisestään. Etenkin EU-lainsäädännön ja muiden kansainvälisten sopimusten merkitys on suuri kansainvälisessä yksityisoikeudessa.
Kalevi Remes

Matti Kalevi Remes (10. elokuuta 1925 Kiuruvesi – 18. maaliskuuta 1984 Kiuruvesi) oli suomalainen maanviljelijä ja Suomen Maaseudun Puolueesta valittu kansanedustaja mutta siirtyi myöhemmin Suomen kansan yhtenäisyyden puolueeseen. Hän edusti Kuopion läänin vaalipiiriä 1972–1975.
Remes oli myös kunnanvaltuutettu Kiuruvedellä.